เรื่องร้องเรียน (ป้าย,ถนน,ร้องเรียน,เสียงรบกวน) วันที่ 2023-09-22 03:19:24 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038110

ขอให้พิจารณามีคำสั่งหยุดการประกอบกิจการร้านอาหาร ที่ก่อให้เกิดเหตุเสียงดังรบกวนแก่ผู้อยู่อาศัยข้างเคียง บริเวณร้านอาหาร ...เลขที่.... ซอยรามอินทรา 21 แยก 14  ถนนรามอินทรา แขวงอนุสาวรีย์ เขตบางเขน กรุงเทพมหานคร จุดสังเกตร้านอาหารฯ ตั้งอยู่ช่วงหัวมุม แยก 14 (ตั้งอยู่ติดกับถนนซอยรามอินทรา 21 แยก 14) มีลักษณะเป็นตึกแถวจำนวน 3 ชั้น 1 คูหา เนื่องจากผู้ร้องแจ้งว่าร้านอาหารดังกล่าว เพิ่งเปิดให้บริการได้ประมาณ 2-3 เดือน (ไม่ทราบรายละเอียดเจ้าของร้านฯ) เป็นการเปิดจำหน่ายอาหาร ส้มตำ และเครื่องดื่มแอลกอฮอล์ ซึ่งนำโต๊ะมาวางบนบาทวิถี ลักษณะเป็นแบบ Open Air มีป้ายระบุช่วงวันเวลา เปิดให้บริการเป็นประจำทุกวัน ในช่วงเวลา 18.00-02.00 น. แต่ความเป็นจริง บางวันทางร้านอาหารฯ เปิดให้บริการถึงเวลาประมาณ 03.00 น. และบางวันเปิดให้บริการจนถึงรุ่งเช้าของวันถัดไป ซึ่งจะได้รับความเดือดกรณีลูกค้าพูดคุยกันเสียงดัง, ลูกค้าที่มีอาการมึนเมาจากการดื่มเครื่องดื่มแอลกอฮอล์พูดคุยกันเสียงดัง และเปิดเพลงส่งเสียงดัง โดยเฉพาะหลังจากช่วงเวลาประมาณ 24.00 น. ของทุกวัน จะได้ยินเสียงดังรบกวนเป็นอย่างมาก เบื้องต้นผู้ร้องได้ติดต่อแจ้งเรื่องไปยังศูนย์ดำรงธรรม หมายเลขสายด่วน 1567 แล้ว และเจ้าหน้าที่ฯ ได้ประสานงานให้เจ้าหน้าที่เทศกิจลงพื้นที่ ซึ่งเจ้าหน้าที่เทศกิจลงพื้นที่ทำการตักเตือนแล้ว ช่วงวันที่เจ้าหน้าที่เทศกิจลงพื้นที่ทำการตักเตือนเสียงเงียบไป แต่หลังจากนั้นก็กลับมาเสียงดังเหมือนเช่นเดิม จึงประสงค์ให้มีคำสั่งหยุดการประกอบกิจการร้านอาหาร เพื่อเป็นการแก้ไขปัญหาถาวร 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata